Elkapták a lipótvári börtönből megszökött fegyencet | Nemzeti.net
Elkapták a lipótvári börtönből megszökött fegyencet
Elkapták a júniusban megszökött fegyencet, Ľubomír Behant. A rab az egyik legjobban őrzött, lipótvári (Leopoldov) börtönből szökött meg. A rendőrség azonban ma hajnalban Osztró (Ostrov) községben a nyomára akadt, és elfogták .
Behan családja is szintén Osztróból származik, több rokona is él itt. Korábban 8 év 8 hónap letöltendő börtönbüntetésre ítélték fegyveres rablás miatt, a szökésnek köszönhetően azonban további letöltendő éveket kaphat.
Sajtóinformációk szerint az édesapja házában bujkált, ahol különleges rejtekhelyet készítettek neki, így az édesapa ellen is nyomozás indulhat.
Egyszer már elkapták, de újra lelépett
Szeptember 24-én a szökésben lévő férfi apjának házában tartottak razziát, ahol meg is találták és őrizetbe vették Behant, aki azonban nem sokkal később újra megszökött. A szemtanúk szerint alsóneműben menekült el a rendőrök elől
A hatóságok akkor a környező erdőt kutatták át, de néhány lakóházat is ellenőriztek. A helyi szövetkezet felett a belügyminisztérium helikoptere cirkált. A kutatást nehezítette, hogy Behan nagyon jól ismeri a helyi viszonyokat.
Behan négy hónapja szökött meg a lipótvári börtönből. Lucia Žitňanská igazságügyi miniszter szerint az őrök voltak felelősek, három embert el is bocsátottak. A TVNoviny.sk szerint Behan a szökést jól előkészítette, a helyszínen ugyanis megtalálták rabruháját, egy SIM kártyát és egy mobiltelefont, amit valószínűleg cinkosa szerzett be neki.
tvnoviny.sk, pluska.sk, körkép.skképek: pluska.sk
Olimpia 2024 – Az LMP tovább okoskodik
Minden oldalról bírálják az autóbiztosítás új szabályait
Hét Föld-szerű bolygót fedezett fel a NASA
Soros-csoport: Rasszista az illegális migráns kifejezés!